|  |  |  |
| --- | --- | --- |
| [BURSA HUNGARICA - pályázati felhívás](http://www.szegedvaros.hu/oenkormanyzati-palyazatok/7623-bursa-hungarica-palyazati-felhivas.html) | | |
|  |

|  |
| --- |
| Kölked Község Önkormányzata az Emberi Erőforrás Minisztériummal együttműködve 2019. évre kiírja a **Bursa Hungarica Felsőoktatási Önkormányzati Ösztöndíjpályázatot  szociálisan hátrányos helyzetű - jelenlegi és leendő  - felsőoktatási hallgatók számára.**  **Figyelem! A pályázat benyújtása elektronikus rendszerben történik!** A Bursa Hungarica Elektronikus Pályázatkezelési és Együttműködési Rendszerében (EPER-Bursa rendszer) **egyszeri** pályázói regisztráció szükséges, amely elérhető az alábbi linken:  <https://bursa.emet.hu/paly/palybelep.aspx>  Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be a rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. Fenti linken érhető el a részletes pályázati kiírás is. A regisztrációt vagy belépést követően lehetséges a pályázati adatok feltöltése. **A pályázati űrlapot minden évben újra fel kell tölteni!** A személyes és pályázati adatok feltöltését követően **a pályázati űrlapot kinyomtatva és aláírva a szükséges mellékletekkel együtt a települési önkormányzatnál kell benyújtania a pályázóknak.** A pályázat **csak a pályázati kiírásban meghatározott kötelező csatolandó mellékletekkel együtt érvényes.**  **A pályázat rögzítésének és az önkormányzathoz történő benyújtásának határideje:  2018. november 6.**  **Benyújtás módja: személyesen** a Nagynyárádi Közös Önkormányzati Hivatal Kölkedi Kirendeltségénél ügyfélszolgálati időben: hétfőn 7.30-12.00 óráig, kedden 7:30-12.00 és 12:30-16.00 óráig, csütörtökön 12:30-16.00 óráig, pénteken 7:30-12.00 óráig. |

Kölked Község Önkormányzata